### | | | | --- | --- | | | | | --- | | **Byråd** 29. januar 2019 Sagsnr. 710-2018-13415 Dok.nr. 710-2019-14552 Ronni Lassen | | 5.                   Strategi for at nedbringe sygefraværet på ældreområdet - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag til en
strategi for at nedbringe sygefraværet på ældreområdet.

[adresse] har fået tilsagn om støtte på 1,1 mio. kr.
til gennemførelse af et projekt, der forebygger og begrænser længden af
sygemeldinger på ældreområdet fra Styrelsen for Arbejdsmarked og Rekruttering
(STAR). Tilskudsperioden er 1. august 2018 til 31. december 2019.

En forudsætning for at få tilskuddet er, at Byrådet
godkender en strategi for at nedbringe sygefraværet på ældreområdet.

Sygefraværet på ældreområdet er generelt set højere end på
de øvrige arbejdspladser i kommunen. Således var det gennemsnitlige sygefravær
i de seneste 12 måneder i november 6,4 % mod 4,7 % i resten af kommunen.

Der har i perioden august 2017 til august 2018 været
gennemført en særlig indsats i to distrikter for at nedbringe fraværet (Projekt
Langtidsfrisk). Projektet var kendetegnet af en indsatsmodel med høj grad af medarbejderinvolvering
samt lokalt udarbejdede indsatser på de enkelte arbejdspladser. Indsatserne har
båret frugt i form af reduceret sygefravær på nogle af arbejdspladserne.

Det er målet, at strategien medvirker til, at sygefraværet
på ældreområdet med udgangen af 2019 udgør max. 5,8 %. Med henblik på at
udbrede erfaringerne fra dette projekt indeholder strategien to faser.

I den første fase udvælges seks af ældreområdets
arbejdspladser, der har et særlig højt sygefravær. På disse arbejdspladser får
lederen yderligere værktøjer til at yde en ekstra målrettet indsats. På
ældreområdets øvrige arbejdspladser følges de fælles retningslinjer for at
nedbringe sygefraværet. Hensigten er at afprøve og evaluere en række nye
initiativer for at vurdere, hvilke indsatser der giver størst effekt.

På baggrund af de opnåede erfaringer fra fase et, vil de
indsatser, som har givet størst effekt i forhold til fraværet blive udrullet på
ældreområdets øvrige arbejdspladser.

De udvalgte arbejdspladser har haft et gennemsnitligt
sygefravær på 21,8 dage pr. medarbejder over de seneste 12 måneder mod 16,8
dage pr. medarbejder på det samlede ældreområde. Arbejdspladserne omfatter 260
medarbejdere svarende til mere end 30 % af alle medarbejderne på ældreområdet.
Et fald i sygefraværet på de seks arbejdspladser vil have stor indflydelse på
det samlede sygefravær på ældreområdet.

**VURDERING**

Lederne på ældreområdet er
omdrejningspunktet for at nedbringe sygefraværet.

Et tættere samarbejde mellem
lederne, Jobcenter, sygefraværskonsulent og medarbejdere samt
[adresse] i Randers danner et godt afsæt for, at lederne når målet om
et sygefravær på max 5,8 % med udgangen af 2019.

Den ekstra indsats indeholder, ud over det ledelsesmæssige
fokus og systematisk opfølgning, derfor fire kerneelementer:

**1.** **Forebyggelse af
sygefravær**

Nedsættelse af lokale arbejdsgrupper sammensat af leder- og
medarbejderrepræsentanter, der udarbejder og gennemfører konkrete indsatser for
at nedbringe sygefraværet. Arbejdsmiljøcentret i Randers og [adresse]
sygefraværskonsulent yder konsulentbistand til lederne og arbejdsgrupperne.

**2.** **[adresse]
samarbejde mellem lederen, kommunens HR-ansvarlige og Jobcentrets
sygedagpengeafsnit**

Samarbejdet mellem HR og Jobcentret intensiveres yderligere,
så lederne på ældreområdet kan få råd og vejledning fra Jobcentret i en såkaldt
”før-tidlig indsats” til medarbejdere med hyppigt spredt sygefravær, hvor
Jobcentret normalt ikke er involveret.

**3.** **Fremrykket
indsats for sygemeldte**

Fokus på tidlig indsats ved sygemeldinger, som risikerer at
blive langvarige. Indsatsen tager afsæt i, at den sygemeldte, ud over at have
løbende kontakt til sin leder, har kontakt til én medarbejder i Jobcentret, der
på én gang er sagsbehandler og fastholdelseskonsulent. Denne medarbejder har
viden om både sygedagpengelovgivningen og fastholdelsesmuligheder og har
kompetence til at bevilge hjælpemidler mv.

**4.** **Brug af gradvis
tilbagevenden til arbejdspladsen**

Med henblik på at få medarbejderne til gradvist at vende
tilbage til arbejdspladsen udarbejdes der af lederen konkrete planer i
fællesskab med Jobcentret.

Ansøgning, tilsagnsskrivelse og forslag til strategi er
vedlagt denne sag som bilag. Det skal bemærkes, at der i ansøgningen var lagt
op til coaching-samtaler til den enkelte sygdomstruede medarbejder. Denne
indsats har STAR ikke bevilliget tilskud til.

**ØKONOMI**

[adresse] ansøgning til STAR er imødekommet med et
tilsagn om 1.092.548 kr. i projektperioden. Af disse anvendes 218.243 kr. til
projektledelse, 360.126 kr. til en fastholdelseskonsulent, 498.179 kr. til
ArbejdsmiljøCentret og 16.000 kr. til revision.

**INDDRAGELSE**

SMU Ældre orienteres løbende om projektet i
projektperioden. Forslag til strategi har været drøftet på SMU-møde 12.
december 2018. Medarbejderne udtrykker opbakning til den foreslåede strategi.

**INDSTILLING**

Direktøren for Social og Sundhed indstiller til Byrådet:

1.    At forslag til strategi
for at nedbringe sygefraværet på ældreområdet godkendes.

**BESLUTNING**

***Social- og Sundhedsudvalget, 15. januar 2019:***

Fraværende:Ingen

Indstilles godkendt.

***Økonomiudvalget, 22. januar 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Strategi for at nedbringe sygefraværet i ældreplejen i [adresse] | 710-2018-434012 |
| Tilsagnsskrivelse | 710-2018-453855 |
| Ansøgning | 710-2018-105544 |